एमफौ फिसिनाय हारिमुआ बर’ समाजाव गोदो-गोदाय आजै-आजौ मोननि समनिफ्रायनो सोलिबोनाय मोनसे गाब गोनां हारिमु। एमफौ फिसिनानै थांनानै थानायनि जिउ राहा दिहुन्नायजों लोगोसे फालांगियारी बिथिङाव गावबा-गावनि आथिङाव गसंथानो हादों कक्राझार जिल्लानि सानजा फार्से थानाय नायेकगाव ओनसोलनि कुमगुरि आरो पुन्दिबारी गामिनि गंफ्रोमबो बर’ आरो गार’ नखरफोरा। बे गामिखौ एमफौनि दिन्थि नेरसोन गामि महरै बि टि सिनि एमफौ फिसिग्रा बिफानजों सायख’जादों। गंफ्रोमबो कुमगुरि आरो पुन्दिबारी गामिनि बर’ आरो गार’ नखरफोरा बि टि सिनि एमफौ फिसिग्रा बिफाननिफ्राय गंफा-गंफा एमफौ फिसिग्रा फाक्कानि न’ मोनफुंनो होदों।